**APSTIPRINĀTS**

ar Madonas novada pašvaldības domes

30.11.2023. sēdes lēmumu Nr. 782

(protokols Nr. 22, 59. p.)

**MADONAS NOVADA PAŠVALDĪBAS RĪCĪBAS PROGRAMMA**

**“PRIEKŠLAICĪGAS MĀCĪBU PĀRTRAUKŠANAS PREVENCIJAS SISTĒMA UN IEVIEŠANAS PLĀNS”**

**2024.-2028. GADAM**

**PAMATOJUMS**

Rīcības programmas “Priekšlaicīgas mācību pārtraukšanas prevencijas sistēma un ieviešanas plāns” izstrādes mērķisir pilnveidot Madonas novada pašvaldības (turpmāk – Pašvaldība) līmeņa priekšlaicīgas mācību pārtraukšanas (turpmāk – PMP) prevencijas sistēmu, kas veicinātu izglītojamo izglītības snieguma uzlabošanos un ilgtspējīgu izaugsmi.

**KONTEKSTS**

Eiropas Savienības fondu darbības programmas "Izaugsme un nodarbinātība" 8.3.4. specifiskā atbalsta mērķa "Samazināt priekšlaicīgu mācību pārtraukšanu, īstenojot preventīvus un intervences pasākumus" projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” (turpmāk – projekts “PuMPuRS”) īstenošanas nosacījumi paredz, ka līdz 2023. gada beigām projektā iesaistītās pašvaldības izstrādā tematisku rīcību programmu, kas nosaka pašvaldības līmeņa PMP prevencijas sistēmu un prioritātes.

PMP nopietni ierobežo izglītojamo izaugsmi un panākumu gūšanu profesionālajā jomā, kā arī padziļina vai turpina padziļināt nabadzību un sociālo izolētību. Tādējādi tas rada gan sociālas problēmas, gan palielina sociālās atstumtības risku. PMP samazināšana un jauniešu izglītības sasniegumu uzlabošana ir vērsta uz ilgtspējīgu izaugsmi un atbilst gan “gudras izaugsmes” mērķim, paaugstinot prasmju līmeni, gan “integrējošas izaugsmes” mērķim, mazinot vienu no galvenajiem bezdarba un nabadzības riska faktoriem.

Pašvaldības pienākums ir nodrošināt, lai tās dibinātajās izglītības iestādēs tiktu īstenots kvalitatīvs izglītības process, visi pašvaldībā deklarētie obligātās izglītības vecumposma izglītojamie iegūst izglītību, kā arī pašvaldībā ir efektīva visu iesaistīto dienestu un institūciju sadarbība PMP prevencijas darba plānošanai, īstenošanai un uzraudzībai.

PMP problemātiku Pašvaldībā galvenokārt raksturo korelācija starp ģimeņu sociāli ekonomisko stāvokli un vispārējas motivācijas trūkumu. Lai samazinātu PMP gadījumu skaitu, nepieciešams izstrādāt sistematizētu un koordinētu aktivitāšu plānu, tādējādi nodrošinot pašvaldības institūciju, iestāžu, nevalstisko organizāciju, jaunatnes organizāciju iesaisti sistēmas darbībā.

PMP prevencijas sistēma ir pasākumu un procesu kopums, kas vērsts uz PMP risku mazināšanas atbalsta plānošanu un sistemātisku nodrošināšanu ar mērķi veicināt izglītības sistēmas kvalitātes pilnveidi, mazināt atstumtības risku un veicināt ikviena izglītojamā ilgtspējīgas izaugsmes iespējas. Šīs sistēmas galvenās komponentes ir:

1) starpinstitucionālās sadarbības modelī definēti stratēģiskie uzstādījumi PMP novēršanā, izrietoši no esošās situācijas izvērtējuma;

2) PMP risku identificēšana un izvērtēšana;

3) PMP prevencijas aktivitātes;

4) īstenošanas uzraudzība un regulāra datu monitorēšana.

PMP risku identificēšana, izvērtēšana un PMP prevencijas aktivitāšu plānošana tiek veikta trīs līmeņu prevencijas modeļa ietvaros:

1. pirmais līmenis – **universālā prevencija**, kas aptver visus izglītojamos, preventīvie pasākumi ir universāli, vērsti uz izmaiņām izglītības un sabiedrības sistēmās attiecībā uz dominējošiem PMP riska faktoriem;
2. otrais līmenis – **mērķtiecīgā prevencija**, kas aptver PMP riskam pakļautas izglītojamo grupas, preventīvie pasākumi kā agrīna intervence ar selektīvu raksturu, tie vērsti uz atbalsta sniegšanu identificētām PMP riska grupām;
3. trešais līmenis – **pielāgotā prevencija**, kas aptver augsta PMP riska izglītojamos, kam nepieciešama augstas intensitātes individualizēta intervence konkrētos gadījumos.

**ESOŠĀ SITUĀCIJA PAŠVALDĪBĀ**

|  |  |
| --- | --- |
| **KATEGORIJA** | **APRAKSTS** |
| **PMP riska izglītojamie** | Madonas novada teritorijā darbojas 32 izglītības iestādes, kas nodrošina iespēju iegūt pirmsskolas, vispārējo, speciālo, profesionālās ievirzes un interešu izglītību:   * 15 vispārizglītojošās skolas: 10 pamatskolas (tajā skaitā 1 speciālā pamatskola), 5 skolās ir pirmsskolas grupas un 5 vidusskolas; * 10 pirmsskolas izglītības iestādes; * 6 profesionālās ievirzes izglītības iestādes; * 1 interešu izglītības iestāde.   Tāpat Madonas novada pašvaldības teritorijā darbojas profesionālās izglītības iestāde – Jēkabpils Agrobiznesa koledžas Barkavas struktūrvienība, un privātā izglītības iestāde – Kristiāna Dāvida pamatskola.  1.tabulā no Valsts izglītības informācijas sistēmas (turpmāk – VIIS) ir apkopoti dati par izglītojamajiem pēdējos trīs mācību gados Pašvaldības dibinātajās vispārizglītojošās skolās un pirmsskolās.  *1.tabula*  *Izglītojamo skaits*   |  |  |  |  | | --- | --- | --- | --- | |  | **2021./2022. mācību gads** | **2022./2023. mācību gads** | **2023./2024. mācību gads** | | skolas | | | | | KOPĀ | 2815 | 2815 | 2838 | | 1.-6.klase | 1567 | 1591 | 1677 | | 7.-9.klase | 836 | 847 | 802 | | 10.-12.klase | 412 | 377 | 359 | | pirmsskolas | | | | | KOPĀ | 1478 | 1440 | 1359 | | līdz 5 gadiem | 831 | 839 | 831 | | no 5 līdz 7 gadu vecumam | 647 | 601 | 528 |   Izglītojamo skaits pēdējos trīs mācību gados skolās kopumā ir stabils, savukārt, skaita izmaiņas ir vērojamas 1.-6.klašu posmā – skaits ir pieaudzis, savukārt, 7-9.klašu un 10.-12.klašu posmā izglītojamo skaits turpina samazināties. Arī pirmsskolas vecuma izglītojamo skaits, ņemot vērā demogrāfijas datus, turpina samazināties.  Pašvaldības tīmekļa vietnē (www.madona.lv -> Izglītības -> Statistika) pieejama statistika par izglītojamo skaita dalījumu pa izglītības iestādēm un klašu grupām  Lai nodrošinātu izglītojamajiem viņu spējām un vajadzībām atbilstošu izglītības programmu īstenošanu, Pašvaldības izglītības iestādēs tiek īstenotas speciālās izglītības programmas. 2.tabulā ir apkopoti dati no VIIS par izglītojamo skaitu speciālās izglītības programmās par pēdējiem trīs mācību gadiem vispārizglītojošās skolās un pirmsskolās.  *2.tabula*  *Izglītojamo skaits speciālās izglītības programmās*   |  |  |  |  |  | | --- | --- | --- | --- | --- | | **Izglītības programma** | **Klašu grupa/ vecums** | **2021./2022. mācību gads** | **2022./2023. mācību gads** | **2023./2024. mācību gads** | | Ar valodas attīstības traucējumiem (01015511) | līdz 5 gadiem | 2 | 5 | 3 | | no 5 līdz 7 gadu vecumam | 12 | 12 | 13 | | Ar jauktiem traucējumiem vai mācīšanās grūtībām (01015611, 21015611) | līdz 5 gadiem | 1 | 2 | 5 | | no 5 līdz 7 gadu vecumam | 20 | 29 | 32 | | 1.-6.klase | 38 | 40 | 43 | | 7.-9.klase | 20 | 21 | 20 | | Ar garīgās attīstības traucējumiem (01015811, 21015811) | līdz 5 gadiem | 1 | 3 | 5 | | no 5 līdz 7 gadu vecumam | 3 | 6 | 8 | | 1.-6.klase | 22 | 25 | 36 | | 7.-9.klase | 25 | 27 | 20 | | Ar vairākiem garīgās attīstības vai smagiem attīstības traucējumiem (01015911, 21015911) | līdz 5 gadiem | 1 | 1 | 1 | | no 5 līdz 7 gadu vecumam | 4 | 2 | 4 | | 1.-6.klase | 9 | 11 | 15 | | 7.-9.klase | 7 | 9 | 10 |   Kopējā tendence rāda, ka izglītojamo skaits visās speciālajās izglītības programmās ir būtiski pieaudzis vai saglabājies nemainīgs.  *3.tabula*  *Informācija par izglītojamajiem ar zemiem mācību sasniegumiem un izvēli pēc 9.klases beigšanas*   |  |  |  |  | | --- | --- | --- | --- | | **Izglītības iestāde** | **Izglītojamo skaits, kuri palikuši uz otru gadu** | **Izglītojamo skaits, kuri pēc 9.kl. un 12.kl. mācības beiguši ar LIECĪBU (nesaņemot apliecību vai atestātu)** | **Izglītojamo skaits, kuri pēc pamatskolas izvēlas mācības profesionālās izglītības iestādēs** | | Andreja Eglīša Ļaudonas pamatskola | 1.kl.-1, 6.kl.-1 | 1 | 8 | | Barkavas pamatskola |  |  | 5 | | Bērzaunes pamatskola | 9.kl.-3, 8.kl.-1, 5.kl.-1, 1.kl.-1 |  | 5 | | Cesvaines vidusskola | 1.kl.-2, 3.kl.-1, 5.kl.-3 | 3 | 9 | | Degumnieku pamatskola |  |  | 5 | | Dzelzavas pamatskola | 3.kl.-1 |  | 7 | | Ērgļu vidusskola |  |  | 8 | | Kalsnavas pamatskola |  |  | 8 | | Kusas pamatskola | 2.kl.-1, 7.kl.-1 | 1 | 5 | | Liezēres pamatskola | 6.kl.-1, 9.kl.-1 | 1 | 5 | | Lubānas vidusskola |  | 2 | 6 | | Madonas pilsētas vidusskola | 5.kl-2, 6.kl.-4,  7.kl.-1, 8.kl.-5 | 2 | 17 | | Madonas Valsts ģimnāzija |  |  | 5 | | Praulienas pamatskola | 1.kl.-1, 3.kl.-1 |  | 9 |   3.tabulā apkopotie dati norāda, ka no 1.-9.klases kopējā izglītojamo skaita uz otru gadu paliek nepilni divi procenti (1,5%) izglītojamie. 2,5% izglītojamo 9. un 12.klasi beidz, saņemot liecību. 37,5 % no 9.klašu absolventiem mācības turpina profesionālās izglītības iestādēs.  No Pašvaldības vidējās izglītības iestādēm 2022./2023.mācību gadā 10.-12. klašu posmā atskaitīti 23 izglītojamie. Kā atskaitīšanas iemesli minēti dzīvesvietas maiņa, veselības problēmas vai pāreja mācīties tālmācībā.  Pašvaldības izglītības iestādēs ir arī izglītojamie, kuriem 9. klašu 2022./2023. mācību gada centralizētajos eksāmenos ir zemi rezultāti (angļu valodā 1 izglītojamais (0,4%) ar rezultātu 0-9% amplitūdā, 6 izglītojamie (2,4%) ar rezultātu 10-19% amplitūdā, latviešu valodā 1 izglītojamais (0,4%) ar rezultātu 0-9% amplitūdā, matemātikā 9 izglītojamie (3,7%) ar rezultātu 0-9% amplitūdā, 33 izglītojamie (17,2%) ar rezultātu 10-19% amplitūdā).  Saskaņā ar pedagogu tarifikāciju datiem uz 2023. gada 1. septembri izglītības iestādēs ir pieejami atbalsta speciālisti – izglītības psihologs 2,766 likmes, skolotājs logopēds 14,309 likmes, sociālais pedagogs 3,933 likmes, speciālais pedagogs 1,5 likme, speciālās izglītības pedagogs 24,528 likmes, pedagoga palīgs 10,319 likmes, pedagogs karjeras konsultants 1,275 likmes.  Madonas novada Sociālais dienests aktīvu sociālo darbu veic ar 85-90 ģimenēm, sociālo palīdzību no Madonas novada Sociālā dienesta puses šogad ir saņēmusi 451 ģimene un 28 bāreņi pēc pilngadības sasniegšanas. Sociālie darbinieki regulāri tiekas ar skolas pārstāvjiem, lai pārrunātu turpmāko darbību ar problemātiskākajiem un riskam pakļautajiem bērniem, 2023. gadā ir sagatavots un īstenots 21 uzvedības un sociālās korekcijas plāns, sniegtas 550 konsultācijas ģimenēm, veiktas 195 apsekošanas dzīvesvietā. Saskaņā ar Madonas novada Sociālā dienesta informāciju 2023. gada laikā sociālo rehabilitāciju, kā no vardarbības cietušie bērni, ir saņēmuši 41 bērns. Vardarbībā cietušajiem bērniem ir iespēja saņemt rehabilitāciju krīzes centrā, psihologa konsultācijas, psihoterapeita konsultācijas, kā arī ģimene var saņemt psihosociālo atbalstu, konsultācijas no sociālā darbinieka.  Saskaņā ar Administratīvās komisijas sniegto informāciju 2022.-2023. gadā kopā izskatītas 245 administratīvā pārkāpuma lietas, kur vainīgā persona ir nepilngadīga (pārkāpumi par Bērnu tiesību aizsardzības likuma 78.panta (ar tabakas izstrādājumiem, augu smēķēšanas produktiem, elektroniskajām smēķēšanas ierīcēm un to uzpildes tvertnēm saistīti pārkāpumi, kurus izdarījuši bērni) – 125 lietas, 77.panta (ar alkoholiskajiem dzērieniem, citām apreibinošām vielām vai enerģijas dzērieniem saistīti pārkāpumi, kurus izdarījuši bērni) – 63 lietas, 81.panta (Fiziska un emocionāla vardarbība pret bērnu) – 9 lietas, Narkotisko un psihotropo vielu un zāļu, kā arī prekursoru likumīgās aprites likuma 48.panta pirmā daļa (par narkotisko vai psihotropo vielu neatļautu iegādāšanos vai glabāšanu nelielā apmērā vai par narkotisko vai psihotropo vielu neatļautu lietošanu ) – 8 lietas, Administratīvo sodu likuma par pārkāpumiem pārvaldes, sabiedriskās kārtības un valsts valodas lietošanas jomā 11.panta pirmo daļu (par sabiedriskās kārtības traucēšanu, pārkāpjot vispārpieņemtās uzvedības normas un traucējot personas mieru, iestādes, komersanta vai citas institūcijas darbu vai apdraudot savu vai citu personu drošību) – 22 lietas, 12.panta pirmo daļu (par maznozīmīga miesas bojājuma, tas ir, miesas bojājuma, kas izraisījis īslaicīgas, maznozīmīgas sekas, bet nav izraisījis veselības traucējumu vai vispārējo darbspēju zaudējumu, nodarīšanu ) – 3 lietas, par pārkāpumiem ceļu satiksmē – 11 lietas un citu saistošo noteikumi pārkāpumi – 4 lietas. |
| **PMP preventīvo un intervences pasākumu īstenošanā iesaistītas institūcijas** | Ar Pašvaldības domes 30.03.2023. lēmumu Nr. 200 (protokols Nr. 4, 59. p.) apstiprināts Madonas novada pašvaldības Sadarbības grupas bērnu tiesību aizsardzības jomā nolikums. Nolikumā noteikts, ka sadarbības grupas sastāvā ietilpst Valsts policijas pārstāvis, Madonas novada bāriņtiesas pārstāvis, Madonas novada Sociālā dienesta pārstāvis, Madonas novada Centrālās administrācijas Izglītības nodaļas pārstāvis un Madonas novada Centrālās administrācijas Attīstības nodaļas vecākais speciālists jaunatnes un ģimenes politikas jomā. Saskaņā ar nolikumu individuālu gadījumu izskatīšanai sadarbības grupai ir tiesības pieaicināt arī citus speciālistus (izglītības iestādes pārstāvjus, ārpusģimenes aprūpes pakalpojuma sniedzēja pārstāvjus, pašvaldības administratīvās komisijas pārstāvjus, psihologu, mediķus, citus valsts vai nevalstisko organizāciju pārstāvjus) vai pieprasīt no viņiem nepieciešamo informāciju saskaņā ar normatīvajiem aktiem fizisko personu datu aizsardzības jomā, ja attiecīgā informācija varētu būt būtiska sadarbības grupas darbā. 2023. gadā izveidota Madonas novada Pašvaldības policija, kas tuvākā laikā tiks piesaistīta kā sadarbības grupas institūcija.  Mērķtiecīgās prevencijas līmenī pēdējo trīs gadu laikā ir organizētas vecāku konferences par aktuālajiem mācību un audzināšanas jautājumiem. |
| **Pieejamie atbalsta pasākumi PMP riska grupas izglītojamajiem** | Galvenie PMP riskam pakļauto mērķa grupas izglītojamo riski: grūtības mācību satura apguvē, iekavēta mācību satura apguve iepriekšējā izglītības posmā, konflikti ar klases un skolas biedriem, otrgadniecība, problemātiska izglītības iestādes un ģimenes sadarbība.  Universālās prevencijas līmenī vispārizglītojošās un interešu izglītības iestādēs tiek nodrošinātas interešu izglītības programmas (kultūrizglītības programmas (vokālās mākslas (kori, ansambļi, folkloras kopas), dejas, teātra un vizuālās mākslas), vides izglītības programmas (vide, novadpētniecība un floristika), sporta izglītības programmas, radošo industriju programmas (kokapstrāde, LEGO, tehnoloģijas) un citas programmas – skolēnu mācību uzņēmumi, dambrete, medicīna, skolēnu pētniecības darbi, medijpratība).  Madonas novadā ir plašs bērnu un jauniešu centru skaits, nodrošinot pakalpojumu tuvāk jaunieša dzīvesvietai. Šobrīd Madonas novadā darbojas astoņi multifunkcionālie centri (Aronas, Kalsnavas, Sarkaņu, Ošupes, Ērgļu, Lazdonas pagastos un Cesvaines, Lubānas pilsētā). Multifunkcionālie centri ne tikai darbojas ar jauniešu iesaisti, bet tos apmeklē arī dažādas vietējās kopienas grupas, piemēram seniori, jaunās māmiņas, pieaugušie ar līdzīgām interesēm utt. Madonas novadā ir deviņi bērnu un jauniešu iniciatīvu centri (Bērzaunes, Barkavas, Dzelzavas, Lazdonas Liezēres, Ļaudonas, Mārcienas, Mētrienas, Praulienas, Vestienas pagastos), kur darbojas jaunatnes darbinieks, Madonas pilsētā, šobrīd Bērnu un jauniešu centra struktūrā darbojas Madonas novada multifunkcionālais jaunatnes iniciatīvu centrs “KUBS” ar diviem jaunatnes darbiniekiem. Visos centros ir nodrošināts, ka ir telpa/as, kur bērni un jaunieši var pavadīt savu brīvo laiku, piedalīties dažādās aktivitātēs un pasākumos, realizēt savas idejas, saņemt nepieciešamo atbalstu.  Novadā darbojas Madonas novada jauniešu dome, dodot ikvienam jaunietim iespēju tajā iesaistīties. Jauniešu dome organizē divus jauniešu forumus gadā – rudens un pavasara, Jauniešu dienu, jaunatnes lietu gada balva “Sudraba gailis” un citas aktivitātes. Visās aktivitātēs var iesaistīties arī jaunieši ar PMP risku.  Jau piecus gadus jauniešiem ir iespēja piedalīties jauniešu iniciatīvu projektu konkursā iegūstot līdz 500 eiro savas idejas realizēšanai. Kopējais projekta finansējums 6 000 eiro.  Katru gadu Pašvaldība organizē vasaras nometņu projektu konkursu, nodrošinot līdzfinansējumu vismaz 10 nometņu norisei Madonas novada 7-18 gadus veciem bērniem un jauniešiem.  Mērķtiecīgās prevencijas līmenī kopš 2019. gada tika īstenoti PuMPuRS Jaunatnes iniciatīvu projekti. Madonas novada pašvaldībā kopā tika īstenoti 20 projekti (Bērnu un jauniešu apvienība “Rīts” – “Varu un daru!” (2019.); biedrība "Kalsnavas jaunieši" – “Var kāpt vēl augstāk” (2019.); biedrība “OK Arona” – “Orientēšanās ABC” (2019.), “Mēs esam stipri!” (2019.), “Es ticu, ka varu!” (2020.); biedrība “Stūrakmens” – Preventīvo pasākumu programma “Drošais plecs” (2019.), “Riču Raču Akadēmija” (2019.), “Mēs mācīsimies” (2020.), “Darba augļi” (2021.); biedrība “Pauze AD” – “Dod roku, kāpjam augstāk!” (2019.), “Mēs Tev ticam!” (2019.), “Soli pa solim” (2020.), nometne “Tieši tā!” (2022.); Madonas mākslas skolas atbalsta biedrība – “Pieredzēt mākslas pasaulē” (2019.); biedrība “Dodkepu.lv” – “Priekšlaicīgas mācību pārtraukšanas riska jauniešu iesaiste neformālajā izglītībā, izmantojot kamanu sporta suņus” (2020.), “Kamanu suņu sports kā motivātors Kalsnavas pamatskolas audzēkņiem” (2021.), “Piedzīvojums ar haskijiem Liezēres pamatskolā” (2022.), biedrība bērniem, jauniešiem un pieaugušajiem ar dažādiem funkcionāliem traucējumiem “Mēs saviem bērniem” – “Dzīves skola” (2021.), biedrība “Jauniešu akadēmija “Pacelt Pasauli”” – “Es zinu, kurp es eju!” (2021.), biedrība “Māksla labsajūtai” – “PieDZĪVO - piedzīvojumu terapijas izaugsmes programma jauniešiem” (2022.).  Sociālais dienests (2022) īstenoja projektu “Dzīvo vesels” sociālā dienesta mērķa grupas, riskam pakļautajiem jauniešiem.  Vienlaikus vecāki tiek informēti un izglītoti par PMP riska situācijām, rīkojot pieredzes apmaiņas pasākumus ar citiem vecākiem, kā arī piedaloties izglītojošās nodarbībās un runājot par fizisku/emocionālo vardarbību, tās sekām un iespējamu novēršanu.  Pielāgotās prevencijas līmenī tiek nodrošinātas psihologa konsultācijas un tiek sniegta sociālā palīdzība ģimenēm, kā arī izstrādāti individuālie konsultāciju plāni, balstoties uz indivīda vajadzībām (projekta PuMPuRS ietvaros Madonas novadā apgūtais finansējums laika periodā no 2017.- 2023. gadam sastāda EUR 516 145,96).  Pielāgotās prevencijas ietvaros tika īstenots ESF projekts “Atbalsts priekšlaicīgas mācību pārtraukšanas samazināšanai” (Nr.8.3.4.0/16/I/001), kurā iesaistījās 16 Madonas novada pašvaldības vispārējās izglītības iestādes 1-12. klašu skolēni. Laika periodā no 2018./2019. līdz 2022./2023.mācību gadam projektā iesaistīti 457 skolēni (tajā skaitā 167 meitenes, 290 zēni), sagatavoti un īstenoti 966 individuālā atbalsta plāni (tajā skaitā 349 meitenēm, 617 zēniem). Biežāk identificētie riski saistīti ar mācību darbu/izglītības iestādi (uzvedības problēmas, valodas barjera, iekavēta mācību satura apguve iepriekšējā izglītības posmā, zemi mācību sasniegumi, grūtības mācību satura apguvē, liela slodze (mācību darbs/interešu izglītība/profesionālā ievirze), konflikti ar klases/skolas/kursa biedriem, otrgadniecība) un ģimeni (konfliktējošas attiecības ģimenē). Pašvaldībā ekonomiskie riski nav identificēti kā PMP riski, jo Pašvaldība visiem izglītojamajiem no 1.-12.klasei neatkarīgi no viņu dzīvesvietas nodrošina 100% kompensētu ēdināšanu, tiek kompensēti arī ceļa izdevumi nokļūšanai izglītības iestādē (tajā skaitā profesionālās ievirzes izglītības iestādēs).  Individuālā atbalsta plāni pamatā ietvēra individuālās konsultācijas ar atbalsta speciālistiem un mācību priekšmetos un konsultatīvo atbalstu (skat. datus 4.tabulā).  *4.tabula*  *Saņemto konsultāciju skaits projekta PuMPuRS ietvaros*   |  |  |  |  |  |  |  | | --- | --- | --- | --- | --- | --- | --- | | **Konsultācijas** | **2018/2019** | **2019/2020** | **2020/2021** | **2021/2022** | **2022/2023 (1 sem.)** | **KOPĀ** | | Konsultatīvais atbalsts - Pedagogs | 308 | 459 | 561 | 369 | 72 | 1 769 | | Konsultācijas - Pedagoga palīgs | 1 085 | 1 089 | 1 064 | 1 112 | 316 | 4 666 | | Konsultācijas - Logopēds | 61 |  |  | 18 |  | 79 | | Konsultācijas - Psihologs | 185 | 175 | 100 | 64 | 12 | 536 | | Konsultācijas - Sociālais pedagogs | 979 | 991 | 317 | 91 |  | 2 378 | | Konsultācijas - Angļu valoda | 891 | 654 | 837 | 599 | 92 | **3 073** | | Konsultācijas - Bioloģija | 61 | 20 | 28 | 18 |  | **127** | | Konsultācijas - Cits priekšmets | 37 |  | 9 |  |  | **46** | | Konsultācijas - Dabaszinības |  | 29 | 28 | 58 |  | **115** | | Konsultācijas - Fizika |  | 36 |  | 16 | 10 | **62** | | Konsultācijas - Ģeogrāfija |  | 7 | 16 | 32 |  | **55** | | Konsultācijas - Informātika | 28 | 48 | 71 |  |  | **147** | | Konsultācijas - Krievu valoda | 232 | 508 | 461 | 272 | 39 | **1 512** | | Konsultācijas - Ķīmija | 121 | 224 | 372 | 212 | 43 | **972** | | Konsultācijas - Latviešu valoda | 804 | 1 199 | 1 125 | 1 410 | 245 | **4 783** | | Konsultācijas - Latviešu valoda un literatūra | 394 | 358 | 445 | 380 | 78 | **1 655** | | Konsultācijas - Latvijas un pasaules vēsture | 58 | 151 | 271 | 135 |  | **615** | | Konsultācijas - Latvijas vēsture | 10 | 127 | 88 | 62 |  | **287** | | Konsultācijas - Literatūra | 22 | 5 | 22 |  |  | **49** | | Konsultācijas - Matemātika | 1 543 | 2 229 | 2 182 | 1 894 | 332 | **8 180** | | Konsultācijas - Pasaules vēsture | 24 | 24 |  |  |  | **48** | | **KOPĀ** | **6 843** | **8 333** | **7 997** | **6 742** | **1 239** | **31 154** |   Aplūkojot mācību priekšmetus, kuros skolēniem tika sniegts atbalsts pirmajā vietā ir matemātika, otrajā vietā – latviešu valoda, trešajā vietā ierindojas angļu valodas konsultācijas. Būtisku atbalstu snieguši arī pedagogu palīgi, sociālie pedagogi.  *5.tabula*  *PuMPuRS projekta ietvaros īstenoto individuālo atbalsta plānu īstenošanai izmantotais finansējums*   |  |  |  |  |  |  |  | | --- | --- | --- | --- | --- | --- | --- | | **Finansējums** | **2018/2019** | **2019/2020** | **2020/2021** | **2021/2022** | **2022/2023** | **KOPĀ** | | Atbalsta speciālistu konsultācijas | 26 613 € | 30 563 € | 23 969 € | 20 416 € | 5 096 € | **106 657 €** | | Mācību priekšmetu konsultācijas | 43 873 € | 63 343 € | 70 091 € | 63 214 € | 10 689 € | **251 210 €** | | **KOPĀ** | **70 486 €** | **93 905 €** | **94 061 €** | **83 630 €** | **15 785 €** | **357 867 €** |   5. tabulā apkopotā informācija parāda, ka no kopējā finansējuma 1/3daļa finansējuma (29%) izmantoti atbalsta speciālistu konsultācijām, bet lielākā daļa (71%) individuālām konsultācijām konkrētā mācību priekšmetā.  Būtiskākie PuMPuRS ieguvumi – katram skolēnam bija nodrošinātas individuālās konsultācijas, dalība projektā palīdzēja skolēniem uzlabot sekmes un apgūt mācību vielu, skolēni kļuvuši drošāki un atvērtāki, izveidojusies laba sadarbība ar priekšmeta skolotāju, atbalsta personāls un klases audzinātāji varēja sniegt individuālo konsultatīvo atbalstu, notika supervīzijas skolotājiem, izmantoti projekta ietvaros izstrādātie metodiskie materiāli un video.  Pie grūtībām minama vāja skolēnu motivācija konsultāciju apmeklēšanai, esošo pedagogu noslodze, atbalsta personāla trūkums. |
| **Iesaistīto profesionāļu (pedagogu, atbalsta personāla, sociālo darbinieku, jaunatnes lietu speciālistu u.c.) kapacitāte un profesionālā kompetence darbā ar PMP riska izglītojamajiem** | PuMPuRS ietvaros veiktā aptaujā apkopots izglītības iestāžu viedoklis (skat. 1. attēlu) par cilvēkresursu kapacitāti darbam ar PMP riska jauniešiem.  *1. attēls*  *Aptaujas dati par cilvēkresursu kapacitāti*  Aptaujas rezultāti parāda, ka pedagogu nodrošinājums pārsvarā ir pietiekams, savukārt sociālais pedagogs, logopēds, psihologs, pedagoga palīgs, lai arī ir pieejams, tomēr šiem speciālistiem trūkst kapacitātes, lai nodrošinātu konsultācijas visiem, kam tas nepieciešams, lielās noslodzes dēļ. Aptauja parāda arī uz speciālistu loku, kas būtu nepieciešami, bet konkrētajā brīdī vai izglītības iestādē nav pieejami, piemēram, sociālais pedagogs, speciālās izglītības pedagogs, asistents.  Izglītības iestādēs pēc vajadzības tiek nodrošināta atbalsta personāla (pedagoga, psihologa, sociālā pedagoga, pedagoga palīga, speciālā pedagoga, speciālās izglītības skolotāja, asistenta, logopēda u.c.) pieejamība. Tiek plānota un īstenota pedagogu un atbalsta personāla kompetences pilnveide darbam ar PMP izglītojamajiem un izglītojamajiem ar speciālām vajadzībām. Izglītojamajiem ir pieejamas atbalsta personāla konsultācijas ārpus izglītības iestādes. Nodrošina PMP prevencijas procesus un tos atbalstošu vidi. Izglītības iestādes iesaistās pašvaldības līmeņa starpinstitūciju sadarbībā, veido drošas izglītības iestādes politiku, noskaidro neattaisnotu kavējumu iemeslus un sniedz atbalstu situācijas risināšanā, veido pozitīvu vidi skolā, cieņpilnas attiecības ar bērniem un vecākiem, pamana iespējamos PMP riskus un par tiem informē atbalsta speciālistus vai vadību, sniedz atbalstu bērnam situācijas risināšanā, saskaņā ar rīkojumu darbojas izglītojamo atbalsta komandās un sniedz skolēniem atbalstu, izstrādā un īsteno atbalsta plānus, izpēta ziņotās PMP riska situācijas, t. sk. pedagogu ziņojumus par riskiem, īsteno PMP prevencijas aktivitātes, sniedz priekšlikumus PMP prevencijas aktivitāšu pilnveidei  Izglītības nodaļa – kopīgi ar citām iesaistītajām pusēm veido starpinstitūciju sadarbības modeli – ievieš, monitorē un pilnveido monitoringa izveide sadarbībā ar iesaistītajām institūcijām, nodrošina resursu piesaisti PMP situāciju izpētei, analizē VIIS un skolvadības sistēmā E-klase ievadīto informāciju par neattaisnotiem kavējumiem, cēloņiem, analizē PMP situāciju pašvaldības līmenī, atklājot sakarības un tendences, piedāvā atbalsta pasākumus, rosina izglītības iestādes laikus ziņot par ilgstoši neatrisinātiem PMP riskiem izglītojamajiem.  Madonas novada Sociālais dienests kopīgi ar citām iesaistītajām institūcijām piedalās vienotās pieejas un datu ieguves, uzskaites un monitoringa procesos, veido ilgtspējīgu starpinstitūciju sadarbības modeli – ievieš, monitorē un pilnveido, izvērtē ģimenes sociālo situāciju (pamatvajadzību nodrošināšana, bērna aprūpes nodrošināšana, vecāku spējas nodrošināt bērna aprūpi, informē vecākus par izglītojošajiem pasākumiem un sociālajiem pakalpojumiem, saistītiem ar bērna aprūpi), piedalās izglītības iestādes starpinstitucionālās sanāksmēs un kopā ar izglītības iestādes speciālistiem analizē neattaisnoto kavējumu sociālekonomiskos cēloņus, gadījumos, ja konstatē, ka izglītības saņemšanas problēmas ir saistītas ar sociāla rakstura problēmām, uzsāk gadījuma vadīšanu, iekārto klienta lietu un saskaņā ar sociālā dienesta nodrošināto atbalsta metožu un sociālo pakalpojumu sarakstu, atbilstoši konstatētajai problēmai plāno sociālo atbalstu un sociālos pakalpojumus, nepieciešamības gadījumā piesaista institūcijas vai rekomendē sociālos pakalpojumus saskaņā ar pieejamajiem resursiem, pēc nepieciešamības organizē trīspusējās tikšanās, kurā piedalās sociālais darbinieks, izglītības iestādes pārstāvis un bērna likumiskie pārstāvji, koordinē un veic darbības, saistītas ar sociālās palīdzības un sociālo pakalpojumu organizēšanu ģimenei ar bērniem, piedalās PMP situācijas datu analīzē pašvaldības līmenī, atklājot datu sakarības un tendences kontekstā ar sociālo jomu, rosina izglītības iestādes ievērot normatīvos aktus un laikus ziņot par konkrētiem ilgstoši neatrisinātiem PMP riskiem konkrētiem izglītojamajiem, kas saistīti ar ģimeni, attiecīgajai pašvaldības izglītības pārvaldei un tikai tad sociālajam dienestam. Madonas novada Sociālais dienests nodrošina psihosociālo atbalstu, ģimenes asistenta pakalpojumu, psihologa konsultācijas, smilšu terapiju, silto smilšu terapiju, logopēda nodarbības, montesori terapeita nodarbības, mūzikas un mākslas terapijas, kā arī fizioterapiju un psihoterapeita konsultācijas. Daudzbērnu ģimeņu bērniem, bērniem no trūcīgajām un maznodrošinātajām ģimenēm tiek sniegts materiālais atbalsts izglītības pabalsta veidā, lai atvieglotu sagatavošanos mācību gadam, kā arī veselības pabalsta veidā, veselības uzlabošanai.  Bāriņtiesa – kopīgi ar citām iesaistītajām pusēm piedalās vienotās pieejas un datu ieguves, uzskaites un monitoringa procesos, kopīgi ar citām iesaistītajām pusēm veido ilgtspējīgu starpinstitūciju modeli – ievieš, monitorē un pilnveido, nodrošina resursu piesaisti aktivitāšu īstenošanai. Tiekas ar skolēniem un pedagogiem izglītības iestādēs, ar vecākiem vecāku sapulcēs, informē par aktualitātēm bērnu tiesībās, ja tas skar PMP, informē par PMP sekām un vecāku atbildību, izskaidro par bāriņtiesas darbībām PMP gadījumā.  Vecākais speciālists jaunatnes un ģimenes politikas jomā – ir metodoloģiskais atbalsts visu novada jauniešu centru jaunatnes darbiniekiem, plāno un koordinē Madonas novada darbu ar jaunatni, veicinot bērnu un jauniešu ar PMP riskiem iekļaušanu jauniešu un multifunkcionālajos centros. Sadarbojas ar Madonas novada jauniešu domi. Veido sadarbību un pieredzes apmaiņu ar citu pašvaldību jaunatnes darba speciālistiem, nevalstiskajām organizācijām u. tml., kopīgi ar citām iesaistītajām pusēm piedalās vienotās pieejas un datu ieguves, uzskaites un monitoringa procesos, kopīgi ar citām iesaistītajām pusēm veido ilgtspējīgu starpinstitūciju sadarbības modeli – ievieš, monitorē un pilnveido.  No 2023.gada aprīļa ir apstiprināta Jaunatnes lietu komisija, kuras sastāvā ietilpst darbā ar jaunatni iesaistītie un jauniešu domes pārstāvis. Komisija ir Pašvaldības domes izveidota konsultatīva institūcija, kuras kompetence ir veicināt Pašvaldības darba ar jaunatni saskaņotu īstenošanu, atbalstot jauniešu iniciatīvas un veicinot jauniešu līdzdalību lēmumu pieņemšanā un sabiedriskajā dzīvē. Komisija tiekas ne retāk kā 4 reizes gadā.  Pašvaldības policija – sadarbojas un atbalsta Pašvaldības iestādes, kopā ar Madonas novada Sociālo dienestu apseko ģimenes, veic preventīva rakstura pārrunas ar bērniem un vecākiem, piedalās vecāku sapulcēs, veic reidus. Ja reidu/pārbaužu rezultātā konstatēts, ka obligātā izglītības vecuma izglītojamais neapmeklē izglītības iestādi, informē Madonas novada Sociālo dienestu. Piedalās Pašvaldības Bērnu tiesību aizsardzības sadarbības grupā.  Valsts policija – kopīgi ar citām iesaistītajām institūcijām piedalās vienotās pieejas un datu ieguves, uzskaites un monitoringa procesos, veido ilgtspējīgu starpinstitūciju sadarbības modeli – ievieš, monitorē un pilnveido, nodrošina resursu piesaisti aktivitāšu īstenošanai. Informē par aktuālajām problēmām, kas konstatētās profilaktisko plānu izpildes ietvaros, ja tas skar PMP, Madonas novada pašvaldībā izveidotas komisijas – Administratīvā komisija un Bērnu tiesību aizsardzība sadarbības grupa, kurā tiek risinātas problēmsituācijas, kas skar gan vecāku, gan bērnu pienākumu nepildīšanas jautājumus. |
| **Sistēmas priekšrocības un izaicinājumi** | Sistēmas priekšrocības – spēja operatīvi reaģēt uz radušos situāciju, jauniešiem saistošs preventīvo pasākumu plāns.  Izaicinājumi un priekšlikumi:   1. Neskaidrība par datu plūsmu un to monitoringu – nepieciešams sistematizēti iegūt, monitorēt un apkopot datus starp iestādēm, nodrošinot agrīnu PMP riska faktoru novēršanu un identificējot jauniešu skaitu, kuri neapmeklē izglītības iestādi; 2. Veiktie pasākumi PMP novēršanai ir fragmentāri (ierobežota finansējuma un cilvēkresursu dēļ), neveidojot sistemātisku atbalstu, tāpēc nesniedz vēlamo rezultātu; 3. Nepieciešama sistemātiska vecāku izglītošana par bērnu audzināšanu, ietverot tāda jomas kā motivācija, pozitīva komunikācija, prevencija atkarību u.c. riskos, tādējādi stiprinot izglītības iestādes un vecāku sadarbību; 4. Nepieciešamas papildus apmācības jauniešu centru vadītājiem, kā strādāt ar PMP riska grupas jauniešiem, kā viņus motivēt, iesaistīt; 5. Izglītības programmas valstiskā līmenī nenodrošina pietiekamu speciālistu daudzumu reģionos, attiecīgi atbalsta personāla trūkums Madonas novada izglītības iestādēs būtiski samazina PMP riska jauniešu agrīnu identificēšanu, tā kļūstot par lielāko izaicinājumu novada mēroga PMP risku mazinošajās aktivitātēs. |

**PMP PREVENCIJAS SISTĒMA**

Šajā nodaļā tiek sniegts pašvaldības prevencijas sistēmas apraksts, raksturojot gan iesaistītās puses, gan procesus, gan prioritāros mērķus un sasniedzamos rezultātus.

**Starpinstitūciju sadarbības modelis**

Ar Pašvaldības domes 2023. gada 30. maija lēmumu Nr. 200 (protokols Nr. 4, 59. p.) apstiprināts Madonas novada pašvaldības Sadarbības grupas bērnu tiesību aizsardzības jomā nolikums. Nolikumā noteikts, ka sadarbības grupas mērķis ir institūciju saskaņota darbība bērnu tiesību aizsardzībā Pašvaldības administratīvajā teritorijā. Mērķa sasniegšanai izvirzīti šādi uzdevumi:

1. analizēt situāciju bērnu tiesību aizsardzības jomā un sniegt priekšlikumus Pašvaldības bērnu tiesību aizsardzības programmas izstrādei, tostarp par nepieciešamajiem pasākumiem institūciju sadarbības sistēmas pilnveidošanai un saskaņotai un koordinētai institūciju sadarbībai;
2. koordinēt institūciju sadarbību un informācijas apmaiņu sociālās atstumtības mazināšanā un bērnu tiesību aizsardzībā Pašvaldības administratīvajā teritorijā;
3. veikt preventīvos pasākumus, problēmu risināšanu un atbalsta nodrošināšanu sociālajam riskam un priekšlaicīgas mācību pārtraukšanas riskam pakļautajiem bērniem, jauniešiem, nepieciešamības gadījumā arī viņu likumiskajiem pārstāvjiem;
4. izskatīt individuālus gadījumus saistībā ar iespējamiem bērna tiesību pārkāpumiem, ja ir nepieciešama ātra rīcība un vairāku institūciju sadarbība, kā arī ja radušos situāciju nav iespējams atrisināt vienas institūcijas ietvaros vai nav to izdevies atrisināt ilgstošā laika posmā;
5. informē sabiedrību par aktuāliem bērnu tiesību aizsardzības jautājumiem.

Grupas darbu raksturo operativitāte - tā tiek sasaukta pēc grupas vadītāja vai grupas locekļu ierosinājuma, bet ne retāk kā četras reizes gadā, ārkārtas gadījumos – nekavējoties.

Sadarbības grupas sastāvā ietilpst Valsts policijas pārstāvis, Madonas novada bāriņtiesas pārstāvis, Madonas novada Sociālā dienesta pārstāvis, Madonas novada Centrālās administrācijas Izglītības nodaļas pārstāvis un Madonas novada Centrālās administrācijas Attīstības nodaļas vecākais speciālists jaunatnes un ģimenes politikas jomā.

Atbildīgo institūciju vadītāji norāda, ka starpinstitūciju sadarbības modelim ir gan iespējas, gan apgrūtinājumi – kā stiprā puse atzīts, ka prevencijas aktivitātēm ir pievērsta liela uzmanība, bet kā grūtības minamas, ka nepastāv datu apmaiņa starp dažādām datu uzkrājošām sistēmām valsts mērogā. Identificējot PMP riskus, nereti ir grūtības ar pēctecīgām aktivitātēm, piemēram, kurš koordinē, kādi atbalsta pasākumi tiek plānoti, atgriezeniskās saites saņemšana utt.

**Stratēģiskie mērķi**

*6. tabula*

*Stratēģiskie mērķi un sagaidāmie rezultāti*

|  |  |
| --- | --- |
| **MĒRĶIS** | **SAGAIDĀMAIS REZULTĀTS** |
| **UNIVERSĀLĀ PREVENCIJA** | |
| 1. Jauniešu kopienas stiprināšana un izglītošana | * 1. Pieaudzis izglītojamo skaits, kuri iesaistīti ārpusskolas aktivitātēs;   2. Labākas iespējas agrīnai PMP risku identificēšanai. |
| 2. Vecāku un sabiedrības izglītošana audzināšanas jautājumos (tajā skaitā PMP jomā) | * 1. Uzlabojusies vecāku kompetence audzināšanas jautājumos;   2. Uzlabojušās bērnu un vecāku savstarpējās attiecības;   3. Pieaugusi vecāku iesaiste izglītības procesos;   4. Uzlabojies Pašvaldības iedzīvotāju vērtējums par atbalsta pakalpojumu PMP pieejamību. |
| 3. Speciālistu kapacitātes palielināšana | * 1. Pieaudzis atbalsta speciālistu skaits novadā. |
| **MĒRĶTIECĪGĀ PREVENCIJA** | |
| 4. Vienaudžu savstarpējo attiecību uzlabošana | * 1. Mazinājies vardarbībai pakļauto bērnu skaits. |
| 5. Uzvedības un mācīšanās iemaņu veicināšana | * 1. Pieaudzis skolēnu skaits, kuri nepamet mācības un absolvē izglītības iestādi.   2. Pieaudzis skolēnu skaits, kuri mācībās uzlabojušās sekmes. |
| 6. Pedagogu kompetences stiprināšana darbā ar PMP riska izglītojamiem | * 1. Pieaudzis pedagogu skaits, kuri izjūt atbalstu no vadības un kolēģiem darbā ar PMP riska izglītojamajiem;   2. Uzlabojusies PMP riska jauniešu identificēšanas prakse;   3. Uzlabojusies koordinācija vecāku iesaistei. |
| **PIELĀGOTĀ PREVENCIJA** | |
| 7. Atbalsta pakalpojumu pieejamības nodrošināšana | * 1. Uzlabojusies starpinstitūciju sadarbība un koordinācija atbalsta sniegšanā;   2. Pieaugusi atbalsta pakalpojumu pieejamība;   3. Samazinājies izglītojamo īpatsvars, kuri pārtraukuši mācības;   4. Uzlabojies izglītojamo mācību sniegums/ mazinājies izglītojamo skaits, kuri nesaņem apliecību/atestātu. |

*7. tabula*

*Stratēģisko mērķu rezultatīvie rādītāji*

|  |  |  |  |  |
| --- | --- | --- | --- | --- |
| **REZULTATĪVAIS RĀDĪTĀJS** | **BĀZES VĒRTĪBA** | **SASNIEDZAMĀ TENDENCE** | | **DATU AVOTS** |
| *2025* | *2028* |
| **UNIVERSĀLĀ PREVENCIJA** | | | | |
| 1. Izglītojamo īpatsvars, kuri reģistrēti vismaz vienā interešu izglītības programmā | tiks noteikts 2024. gadā | līdz 10% | līdz 20% | VIIS |
| 2. Augsta vecāku apmierinātība ar dalību bērnu audzināšanas atbalsta grupās | tiks noteikta 2024. gadā | līdz 50% | līdz 60% | aptauja |
| 3. Vecāku (ģimeņu) skaits, kas apguvuši kādu no vecāku kompetences pilnveides programmām | tiks noteikts 2024. gadā | pieaugums par 10% | pieaugums par 20% | Pašvaldība |
| 4. Atbalsta speciālistu (psihologs, sociālais pedagogs, logopēds) skaits izglītības iestādēs novadā | tiks noteikta 2024. gadā | likmju pieaugums par 10% | likmju pieaugums par 20% | Pašvaldība |
| 5. Izglītības iestāžu īpatsvars, kas ieviesušas PMP novērtēšanas sistēmu | tiks noteikta 2024. gadā | līdz 70% | līdz 90% | Pašvaldība |
| **MĒRĶTIECĪGĀ PREVENCIJA** | | | | |
| 6. Pedagogu īpatsvars, kuri apguvuši PMP riska grupas izglītojamo identificēšanas praksi | 25%  (2023) | līdz 45% | līdz 65% | Pašvaldība, izglītības iestāde |
| 7. Izglītojamo skaits (%), kuriem ir nodrošināti atbalsta pasākumi PMP risku novērtēšanai. | 4%  (2023) | līdz 7% | līdz 10% | izglītības iestādes |
| 8. Izglītojamo skaits (%), kuriem ir nodrošinātas karjeras konsultācijas iespējas (7.-12. klase) | 40%  (2023) | līdz 50% | līdz 60% | izglītības iestādes |
| 9. Nepilngadīgo skaits (%), kas cietuši no vardarbības | tiks noteikts 2024. gadā | līdz 7% | līdz 3% | Pašvaldība, Sociālais dienests, Valsts policija |
| **PIELĀGOTĀ PREVENCIJA** | | | | |
| 10. Starpinstitūciju sadarbības grupās risināto gadījumu skaits | tiks noteikts 2024. gadā | pieaugums par 10% | pieaugums par 20% | Pašvaldība |
| 11. Atbalsta pakalpojumu saņēmēju skaits | tiks noteikts 2024. gadā | pieaugums par 10% | pieaugums par 20% | Pašvaldība |
| 12. Izglītojamo īpatsvars, kuri pēc pamatizglītības pabeigšanas neturpina mācības vidējā (vispārējā vai profesionālajā) izglītībā | tiks noteikts 2023. gadā | 4% | 3% | izglītības iestādes, VIIS dati |
| 13. Priekšlaicīgi mācības pārtraukušo izglītojamo īpatsvars no kopējā izglītojamo skaita attiecīgajā izglītības pakāpē | pamatskolas posmā <2%;  vidusskolas posmā <2% | pamatskolas posmā 1%;  vidusskolas posmā <1,5% | pamatskolas posmā 0%;  vidusskolas posmā <1% | VIIS dati |

**PMP PREVENCIJAS SISTĒMAS IEVIEŠANAS PLĀNS PAŠVALDĪBĀ**

**PMP prevencijas aktivitāšu nodrošinājuma plāns 2024.-2028. gadam**

*8. tabula*

*Vidēja termiņa PMP prevencijas aktivitāšu nodrošinājuma plāns*

|  |  |  |  |  |  |  |
| --- | --- | --- | --- | --- | --- | --- |
| **MĒRĶIS** | **PREVENCIJAS AKTIVITĀTE** | **DARBA UZDEVUMI** | **SASNIEDZAMAIS REZULTĀTS** | **ĪSTENOŠANAS PERIODS** | **IESAISTĪTĀS INSTITŪCIJAS** | **ATBILDĪGĀ INSTITŪCIJA** |
| **UNIVERSĀLĀ PREVENCIJA** | | | | | | | |
| 1. Vecāku kompetences stiprināšana audzināšanas jautājumos | 1.1. Neformālās izglītības pasākumi un nodarbības vecākiem | Anketēšana vecāku vajadzību apzināšanai | Iesaistīti vismaz 30% vecāku | 2024.-2028. | Izglītības iestādes, NVO – potenciālais pakalpojuma sniedzējs | Izglītības iestādes, Pašvaldība |
| Neformālās izglītības pasākumi (konferences, semināri, aktivitātes) un nodarbības | Iesaistīti vismaz 30% vecāku | 2024.-2028. | Izglītības iestādes, Izglītības nodaļa, Jauniešu centri, NVO | Pašvaldība |
| 2. Jauniešu kopienas stiprināšana | 2.1. Neformālās izglītības pasākumi un nodarbības jauniešiem | Anketēšana jauniešu interešu/problēmu apzināšanai | 1 reizi gadā | 2024.-2028. | Jauniešu centri, izglītības iestādes, NVO – potenciālais pakalpojuma sniedzējs | Pašvaldība |
| Skolu pašpārvaldes sadarbība ar jauniešu centriem, izstrādājot aktivitāšu plānu pēc metodes “jaunietis jaunietim” | 2 pasākumi gadā | 2024.-2028. | Jauniešu centri, izglītības iestādes | Pašvaldība |
| Neformālās izglītības pasākumi un nodarbības jauniešiem | Vismaz 1 pasākums mēnesī | 2024.-2028. | Jauniešu centri | Pašvaldība |
| 3. Sabiedrības izglītošana un informēšana PMP jomā | 3.1. Nodarbību cikls | Atbalsta personāla izveidots apmācību cikls | 2 pasākumi gadā | 2024.-2028. | Jauniešu centri, izglītības iestādes, Sociālais dienests, NVO – potenciālais pakalpojuma sniedzējs | Pašvaldība |
| 3.2. Drošas vides informācijas resursu (manadrosiba.lv) aktualizēšana un popularizēšana, preventīvi, izglītojoši pasākumi | Plakātu izvietošana, reidi, informēšana par dažādu materiālu pieejamību | Pastāvīgi | 2024.-2028. | Izglītības iestādes, Jauniešu centri | Valsts policija, Pašvaldības policija |
| 4. Droša un iekļaujoša mācību vide | 4.1. Pasākumi vardarbības novēršanai | Pilotprojekts ar Centru Dardedze “Kā novērst bērnu seksuālās izmantošanas riskus: Preventīvā darba plāns pašvaldībās” | Pastāvīgi | 2024. | Izglītības iestādes, Sociālais dienests, Bāriņtiesa, Izglītības nodaļa, Attīstības nodaļa, Pašvaldības policija, Valsts policija, NVO (“Dardedze”) | Pašvaldība |
| 4.2. Atbalsta speciālisti, t.sk. pedagogu palīgi | Izglītības iestādēs tiek nodrošinātas atbalsta personāla likmes | Izglītības iestādēs pieejami atbalsta speciālisti | 2024.-2028. | Izglītības iestādes, Izglītības nodaļa | Pašvaldība |
| 4.3. Karjeras izglītība | Pedagoga karjeras konsultanta amata vienību nodrošināšana | Izglītības iestādēs ir pieejams pedagogs karjeras konsultants | 2024.-2028. | Izglītības iestādes, Izglītības nodaļa | Pašvaldība |
| 5. Saturīgas brīvā laika pavadīšanas iespējas | 5.1. Interešu un profesionālās ievirzes izglītība, pulciņi, sporta treniņi | Izglītības iestādes piedāvā daudzveidīgas brīvā laika pavadīšanas iespējas | Pastāvīgi | 2024.-2028. | Izglītības iestādes | Pašvaldība |
| 5.2. Pagarinātās dienas grupas | Nodrošināta pagarinātās dienas grupas pieejamība | Pagarinātās dienas grupa vismaz 75% izglītojamajiem 1.-6.klases posmā | 2024.-2028. | Izglītības iestādes | Pašvaldība |
| 5.3. Jauniešu brīvprātīgais darbs | Brīvprātīgā darba aktualizēšana, popularizēšana | Iesaistīti vismaz 10% jauniešu | 2024.-2028. | Jauniešu centri, izglītības iestādes, Jaunatnes lietu specialists, NVO | Pašvaldība |
| 5.4. Skolēnu vasaras nodarbinātība | Darba iespēju nodrošināšana vasarā | 40 jaunieši gadā | 2024.-2028. | Jaunatnes lietu speciālists, darba devēji | Pašvaldība |
| 5.5. Nometnes, vasaras skolas, radošās darbnīcas | Nometnes vasaras periodā Madonas novada bērniem un jauniešiem | 10 nometnes gadā | 2024.-2028. | Jaunatnes lietu speciālists, izglītības iestādes, jauniešu centri, NVO, | Pašvaldība |
| 5.6. Visiem pieejama āra sporta un rotaļu infrastruktūra | Turpināt pilnveidot un attīstīt novada teritorijā āra sporta un rotaļu infrastruktūru | Labiekārtoti un publiski pieejami 5 rotaļu laukumi | 2024.-2028. | Apvienību un pagastu pārvaldes | Pašvaldība |
| 6. Vecāku izglītošana un līdzdalība izglītības procesā | 6.1. Izglītojošas lekcijas vecāku sapulcēs | Vecāku sapulcēs tematiski par PMP | 1 reizi mācību gadā | 2024.-2028. | Izglītības iestādes, atbalsta personāls | Izglītības iestādes |
| 6.2. Pieaugušo neformālās izglītības pasākumi par bērnu audzināšanu | Vecāku konference par bērnu audzināšanas tematiem | Reizi gadā | 2024.-2028. | Izglītības nodaļa | Pašvaldība |
| 7. Pasākumi sociālekonomisko risku novēršanai | 7.1. Sociālā palīdzība ģimenēm ar bērniem | Vecāku informēšana par pieejamajiem sociālajiem pakalpojumiem | Pastāvīgi | 2024.-2028. | Sociālais dienests | Pašvaldība |
| 7.2. Sociālā darba pakalpojums ģimenēm ar bērniem | Vecāku un bērnu konsultēšana, psihoemocionālā atbalsta sniegšana | Pastāvīgi | 2024.-2028. | Sociālais dienests | Pašvaldība |
| 7.3. Mērķēts atbalsts ģimenēm ar bērniem | 100% atlaide ēdināšanas pakalpojuma nodrošināšanai izglītojamajiem visās izglītības iestādēs, mācību maksas atvieglojumi par profesionālās ievirzes izglītību | Pastāvīgi | 2024.-2028. | Izglītības iestādes | Pašvaldība |
| **MĒRĶTIECĪGĀ PREVENCIJA** | | | | | | |
| 8. Pedagogu kompetences stiprināšana darbā ar PMP | 8.1. Pieredzes apmaiņas pasākums pedagogiem citā pašvaldībā | Pieredzes apmaiņa ar citu pašvaldību izglītības iestādēm | 1 pasākums gadā | 2024.-2028. | Izglītības nodaļa | Pašvaldība |
| 9. Vienaudžu savstarpējo attiecību uzlabošana | 9.1. Pieredzes apmaiņas pasākums jauniešiem citā pašvaldībā 1 reizi gadā | Skolu pašpārvaldes kontaktu dibināšana ar citu skolu pašpārvaldēm. | 1 pasākums gadā | 2024.-2028. | Izglītības iestādes | Pašvaldība |
| Skolu pašpārvalžu un skolēnu tīklošanās pasākums | 1 reizi gadā | 2024.-2028. | Izglītības iestādes | Pašvaldība |
| 9.2. Jauniešu centru aktivitātes | Jauniešu centru organizēti jauniešu saliedēšanas pasākumi sadarbībā ar jauniešu NVO - piedzīvojumu pārgājieni, ekskursijas un labbūtības metodes | 6 saliedēšanās aktivitātes gadā | 2024.-2028. | Izglītības iestādes, Jauniešu centri, Jaunatnes lietu speciālists | Pašvaldība |
| 10. Agrīnas prevencijas pasākumi | 10.1. Atbalsta programmas bērniem ar uzvedības grūtībām | Multimodālās intervences programmas STOP 4-7 īstenošana | 2 intervences grupas gadā | 2024.-2028. | Pirmsskolas izglītības iestādes | Pašvaldība |
| 10.2. Bērnu agrīnās attīstības izvērtēšana | Bērnu agrīnās attīstības izvērtēšana no 4 gadu vecuma normatīvajos aktos noteiktajā kārtībā | Reizi gadā vai bērnam uzsākot pirmsskolas izglītības programmas apguvi | 2024.-2028. | Pirmsskolas izglītības iestādes | Pašvaldība |
| 11. Mērķēts atbalsts izglītojamajiem (PMP riska grupa) | 11.1. Atbalsta speciālistu konsultācijas | Nodrošināta atbalsta speciālistu pieejamību | Pastāvīgi | 2024.-2028. | Izglītības iestādes, Sociālais dienests, Izglītības nodaļa | Pašvaldība |
| 11.2. Izglītības atbalsta centra izveide | Izglītības atbalsta centra izveide, piesaistot ES finansējumu | Pastāvīgi | 2025.-2028. | Izglītības nodaļa | Pašvaldība |
| 11.3. Individuālas un grupu konsultācijas mācību priekšmetu apguvē | Nodrošinātas individuālas un grupu konsultācijas mācību priekšmetu apguvē | Pastāvīgi mācību gada ietvaros | 2024.-2028. | Izglītības iestādes | Pašvaldība |
| 12. Mērķtiecīga sadarbība ar PMP riska izglītojamo vecākiem | 12.1. Vecāku (ģimenes) apmācības vecāku kompetences pilnveides izglītības programmās | Nodrošināta iespēja vecākiem pilnveidot vecāku kompetenci | 2 apmācību grupas gadā | 2025.-2028. | Sociālais dienests, Izglītības nodaļa | Pašvaldība |
| 12.2. Psihologa konsultācijas vecākiem | Nodrošināta atbalsta speciālistu pieejamību | Pastāvīgi | 2024.-2028. | Izglītības iestādes, Sociālais dienests, Izglītības nodaļa | Pašvaldība |
| 12.3. Informācija par atbalsta iespējām PMP riska izglītojamajiem un to vecākiem | Nodrošināta aktuālā informācija pašvaldības tīmekļa vietnē par atbalsta iespējām PMP riska izglītojamajiem un to vecākiem | Pastāvīgi, aktualizējot pēc nepieciešamības | 2024.-2028. | Izglītības iestādes, Izglītības nodaļa | Pašvaldība |
| 13. Mērķēts atbalsts pedagogiem (darbam ar PMP riska izglītojamajiem) | 13.1. Pedagogu profesionālā pilnveide par PMP prevenciju | Kursi, supervīzijas par PMP prevenciju | 2 reizes gadā | 2024.-2028. | Izglītības nodaļa | Pašvaldība |
| 14. Preventīvs darbs ar sociālā riska ģimenēm | 14.1. Sociālā darbinieka konsultācijas | Nodrošinātas individuālas konsultācijas | Pastāvīgi | 2024.-2028. | Sociālais dienests | Pašvaldība |
| 14.2. Agrīnas intervences pakalpojums | Sastādīt sociālos rehabilitācijas plānus | Pastāvīgi | 2024.-2028. | Sociālais dienests | Pašvaldība |
| 14.3. Izglītojošas nodarbības vecāku prasmju attīstīšanai | Nodrošinātas apmācības programmu “Bērna emocionālā audzināšana” (BEA) un “Ceļvedis audzinot pusaudzi” (CAP) | 2 apmācību grupas gadā | 2024.-2028. | Sociālais dienests | Pašvaldība |
| **PIELĀGOTĀ PREVENCIJA** | | | | | | |
| 15. Individuālas konsultācijas (augsta PMP riska izglītojamajiem) | 15.1. Individuālas un grupu konsultācijas mācību priekšmetu apguvē | Nodrošinātas individuālas un grupu konsultācijas mācību priekšmetu apguvē | Pastāvīgi mācību gada ietvaros | 2024.-2028. | Izglītības iestādes | Pašvaldība |
| 15.2. Atbalsta speciālistu konsultācijas | Nodrošināta atbalsta speciālistu pieejamību | Pastāvīgi | 2024.-2028. | Izglītības iestādes, Sociālais dienests, Izglītības nodaļa | Pašvaldība |
| 16. Neformālās izglītības programmas (augsta PMP riska izglītojamajiem) | 16.1. Jaunatnes darbinieka individuāls darbs ar PMP riska jaunieti | Atbalsts un konsultācijas PMP riska jauniešiem. | Pastāvīgi | 2024.-2028. | Jauniešu centri, Jaunatnes lietu speciālists | Pašvaldība |
| 16.2. Jaunatnes iniciatīvu projekti augsta PMP riska jauniešiem | PMP riska jauniešu iesaiste projekta izstrādē un realizācijā | Vismaz 1 projekts gadā | 2024.-2028. | Jauniešu centri, Jaunatnes lietu speciālists | Pašvaldība |
| 17. Sociālais atbalsts izglītojamajiem un ģimenēm | 17.1. Psihologa konsultācijas vecākiem | Konsultāciju sniegšana psihoemocionālajam atbalstam | Reizi nedēļā, līdz 10 konsultācijām | 2024.-2028. | Sociālais dienests | Pašvaldība |
| 17.2. Sociālā darbinieka konsultācijas | Konsultāciju sniegšana sociālās situācijas uzlabošanai | Pastāvīgi | 2024.-2028. | Sociālais dienests | Pašvaldība |
| 17.3. Sociālā rehabilitācija atkarību mazināšanai no vardarbības cietušajiem, vardarbības veicējiem, personām ar speciālām vajadzībām u.c. | Konsultāciju sniegšana, nodarbību organizēšana | Pastāvīgi | 2024.-2028. | Sociālais dienests | Pašvaldība |
| 17.4. Krīzes/ģimenes centra atbalsts | Rehabilitācijas pakalpojuma ar izmitināšanu nodrošināšana | Pēc nepieciešamības | 2024.-2028. | Sociālais dienests (pakalpojuma deleģējums) | Pašvaldība |
| 17.5. Ģimenes asistenta pakalpojums | Ģimenes asistenta pakalpojuma sniegšana, lai uzlabotu ģimenes sociālo funkcionēšanu, pilnveidotas zināšanas bērnu vajadzībās | Ģimenes patstāvīga un pilnvērtīga funkcionēšana | 2024.-2028. | Sociālais dienests | Pašvaldība |

**PMP prevencijas aktivitātēm nepieciešamo resursu ieguves plāns**

*9.tabula*

*PMP prevencijas aktivitātēm nepieciešamo resursu ieguves plāns*

|  |  |  |  |
| --- | --- | --- | --- |
| **PREVENCIJAS AKTIVITĀTE** | **AKTIVITĀTES PLĀNOTAIS SASNIEDZAMAIS REZULTĀTS** | **FINANŠU AVOTS** | **ATBILDĪGĀ INSTITŪCIJA** |
| **UNIVERSĀLĀ PREVENCIJA** | | | |
| 1.1. Neformālās izglītības pasākumi un nodarbības vecākiem | Aktivitātēs iesaistīti vismaz 30% izglītojamo vecāki | Finansējuma piesaiste no ES projektiem, nacionāla mēroga atbalsta programmām, Pašvaldības budžets | Izglītības iestādes, Pašvaldība |
| 2.1. Neformālās izglītības pasākumi un nodarbības jauniešiem | Īstenoti divi pasākumi gadā | Finansējuma piesaiste no ES projektiem, nacionāla mēroga atbalsta programmām, Pašvaldības budžets | Pašvaldība |
| 3.1. Nodarbību cikls | Atbalsta personāla īstenotas apmācības vecākiem 2 grupām gadā | Finansējuma piesaiste no ES projektiem, nacionāla mēroga atbalsta programmām, Pašvaldības budžets | Pašvaldība |
| 3.2. Drošas vides informācijas resursu (manadrosiba.lv) aktualizēšana un popularizēšana, preventīvi, izglītojoši pasākumi | Izvietoti platāki visās izglītības iestādēs un vietās/telpās, kurās pulcējas jaunieši | Valsts budžets, Pašvaldības budžets | Valsts policija, Pašvaldības policija |
| 4.1. Pasākumi vardarbības novēršanai | Izstrādāts un ieviests vardarbības novēršanas plāns, tajā skaitā Bērnu seksuālās izmantošanas risku novēršanas plāns | Finansējuma piesaiste no ES projektiem, nacionāla mēroga atbalsta programmām | Pašvaldība |
| 4.2. Atbalsta speciālisti, tajā skaitā pedagogu palīgi | Izglītības iestādēs nodrošinātas atbalsta personāla likmes | Valsts budžeta mērķdotācija, Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 4.3. Karjeras izglītība | Izglītības iestādēs nodrošināti karjeras konsultanta amata vienības | Valsts budžeta mērķdotācija, Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 5.1. Interešu un profesionālās ievirzes izglītība, pulciņi, sporta treniņi | Piedāvātas interešu izglītības programmas dažādās jomās, pašvaldības līdzfinansējums profesionālās ievirzes mācību maksai | Valsts budžeta mērķdotācija, Pašvaldības budžets | Pašvaldība |
| 5.2. Pagarinātās dienas grupas | Pagarinātās dienas grupa vismaz 75% izglītojamajiem 1.-6. klases posmā | Valsts budžeta mērķdotācija, Pašvaldības budžets | Pašvaldība |
| 5.3. Jauniešu brīvprātīgais darbs | Iesaistīti vismaz 10% jaunieši | Finansējuma piesaiste no ES projektiem, nacionāla mēroga atbalsta programmām | Jauniešu centri, Jaunatnes lietu speciālists |
| 5.4. Skolēnu vasaras nodarbinātība | Nodarbināti 40 jaunieši gadā | Pašvaldības budžets | Jaunatnes lietu speciālists |
| 5.5. Nometnes, vasaras skolas, radošās darbnīcas | Noorganizētas 10 nometnes gadā | Finansējuma piesaiste no ES projektiem, nacionāla mēroga atbalsta programmām, Pašvaldības budžets | Pašvaldība |
| 5.6. Visiem pieejama āra sporta un rotaļu infrastruktūra | Labiekārtoti un publiski pieejami 5 rotaļu laukumi | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Pašvaldība |
| 6.1. Izglītojošas lekcijas vecāku sapulcēs | Lekcijas vecāku kopsapulcēs 1 reizi mācību gadā katrā izglītības iestādē | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Izglītības iestādes |
| 6.2. Pieaugušo neformālās izglītības pasākumi par bērnu audzināšanu | 5 vecāku konferences par bērnu audzināšanas tematiem | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Pašvaldība |
| 7.1. Sociālā palīdzība ģimenēm ar bērniem | Vismaz 75% vecāku informēti par pieejamajiem sociālajiem pakalpojumiem | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Pašvaldība |
| 7.2. Sociālā darba pakalpojums ģimenēm ar bērniem | Vecāki un bērni konsultēti, sniegts psihoemocionālais atbalsts | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Pašvaldība |
| 7.3. Mērķēts atbalsts ģimenēm ar bērniem | 100% atlaide ēdināšanai izglītojamajiem visās izglītības iestādēs, mācību maksas atvieglojumi par profesionālās ievirzes izglītību | Pašvaldības budžets | Pašvaldība |
| **MĒRĶTIECĪGĀ PREVENCIJA** | | | |
| 8.1. Pieredzes apmaiņas pasākums pedagogiem citā pašvaldībā | Īstenots 1 pasākums gadā | Pašvaldības budžets, finansējuma piesaiste no ES projektiem, nacionāla mēroga atbalsta programmām. | Pašvaldība |
| 9.1. Pieredzes apmaiņas pasākums jauniešiem citā pašvaldībā | Īstenots 1 pasākums gadā | Finansējuma piesaiste no ES projektiem, nacionāla mēroga atbalsta programmām, Pašvaldības budžets | Pašvaldība |
| 9.2. Jauniešu centru aktivitātes | Īstenotas 6 saliedēšanās aktivitātes gadā | Finansējuma piesaiste no ES projektiem, nacionāla mēroga atbalsta programmām. Sadarbība ar jauniešu NVO, veidojot kopīgus projektus. | Pašvaldība |
| 10.1. Atbalsta programmas bērniem ar uzvedības grūtībām | 2 STOP 4-7 intervences grupas gadā, katrā grupā iesaistot vismaz 10 pirmsskolas vecuma bērnus | Finansējuma piesaiste no ES projektiem, nacionāla mēroga atbalsta programmām | Pašvaldība |
| 10.2. Bērnu agrīnās attīstības izvērtēšana | Reizi gadā veikta bērnu agrīnās attīstības izvērtēšana no 4 gadu vecuma | Valsts budžeta mērķdotācija, Pašvaldības budžets | Pašvaldība |
| 11.1. Atbalsta speciālistu konsultācijas | Nodrošināta atbalsta speciālistu pieejamība | Valsts budžeta mērķdotācija, Pašvaldības budžets | Pašvaldība |
| 11.2. Izglītības atbalsta centra izveide | Izveidots izglītības atbalsta centrs | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 11.3. Individuālas un grupu konsultācijas mācību priekšmetu apguvē | Nodrošinātas individuālas un grupu konsultācijas mācību priekšmetu apguvē | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 12.1. Vecāku (ģimenes) apmācības vecāku kompetences pilnveides izglītības programmās | Noorganizētas 2 apmācību grupas vecāku kompetences pilnveidošanai | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 12.2. Psihologa konsultācijas vecākiem | Nodrošināta atbalsta speciālistu pieejamība | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 12.3. Informācija par atbalsta iespējām PMP riska izglītojamajiem un to vecākiem | Izveidota informatīva sadaļa Pašvaldības tīmekļa vietnē un nodrošināta pastāvīga informācijas aktualizēšana | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 13.1. Pedagogu profesionālā pilnveide par PMP prevenciju | 2 reizes gadā noorganizēti kursi vai supervīzijas par PMP prevenciju | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 14.1. Sociālā darbinieka konsultācijas | Pēc nepieciešamības nodrošinātas individuālas konsultācijas | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 14.2. Agrīnas intervences pakalpojums | Pēc nepieciešamības sastādīti sociālās rehabilitācijas plāni | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 14.3. Izglītojošas nodarbības vecāku prasmju attīstīšanai | 2 reizes gadā nodrošinātas apmācības programmu “Bērna emocionālā audzināšana” (BEA) un “Ceļvedis audzinot pusaudzi” (CAP) | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| **PIELĀGOTĀ PREVENCIJA** | | | |
| 15.1. Individuālas un grupu konsultācijas mācību priekšmetu apguvē (augsta PMP riska izglītojamajiem) | Mācību gada ietvaros nodrošinātas individuālas un grupu konsultācijas mācību priekšmetu apguvē | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 15.2. Atbalsta speciālistu konsultācijas (individuālas konsultācijas augsta PMP riska izglītojamajiem) | Pastāvīgi nodrošināta atbalsta speciālistu pieejamību | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 16.1. Jaunatnes darbinieka individuāls darbs ar PMP riska jaunieti | Pastāvīgi | Finansējuma piesaiste no ES projektiem, nacionāla mēroga atbalsta programmām. | Pašvaldība |
| 16.2. Jaunatnes iniciatīvu projekti augsta PMP riska jauniešiem | Vismaz 1 projekts gadā | Pašvaldības budžets | Pašvaldība |
| 17.1. Psihologa konsultācijas vecākiem | Pēc nepieciešamības sniegtas konsultācijas psihoemocionālajam atbalstam | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 17.2. Sociālā darbinieka konsultācijas | Pēc nepieciešamības sniegtas konsultācijas sociālās situācijas uzlabošanai | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 17.3. Sociālā rehabilitācija atkarību mazināšanai no vardarbības cietušajiem, vardarbības veicējiem, personām ar speciālām vajadzībām u.c. | Pēc nepieciešamības sniegtas konsultācijas, organizētas nodarbības | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 17.4. Krīzes/ģimenes centra atbalsts | Pēc nepieciešamības nodrošināts rehabilitācijas pakalpojums ar izmitināšanu | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |
| 17.5. Ģimenes asistenta pakalpojums | Sniegts ģimenes asistenta pakalpojums, lai uzlabotu ģimenes sociālo funkcionēšanu, pilnveidotas zināšanas bērnu vajadzībās | Pašvaldības budžets, finansējuma piesaiste no ES projektiem, nacionāla mēroga atbalsta programmām | Pašvaldība |

**PMP PREVENCIJAS SISTĒMAS UN AKTIVITĀŠU ĪSTENOŠANAS UZRAUDZĪBA**

Rīcības programmas “Priekšlaicīgas mācību pārtraukšanas prevencijas sistēma un ieviešanas plāns” ieviešanas un uzraudzības sistēmas pamatuzdevums ir nodrošināt savlaicīgu un rezultatīvu sistēmas īstenošanos. Par sistēmas vispārēju ieviešanu un resursu piešķiršanu rīcības programmā noteikto darbību īstenošanai atbildīga ir Pašvaldība. Par sistēmas ieviešanas koordinēšanu un uzraudzību atbildīga ar Madonas novada pašvaldības Bērnu tiesību aizsardzības sadarbības grupa.

Par sistēmas īstenošanu atbildīgās puses ir noteiktas rīcības programmā. Sistēmas ieviešanas uzraudzības pamatā ir regulārs izvērtējums par to, vai un kā tiek īstenotas rīcības programmā noteiktās aktivitātes. Madonas novada Centrālās administrācijas Izglītības nodaļas uzdevums ir regulāri iegūt un apkopot informāciju no izglītības iestādēm un citām iesaistītajām pusēm un sadarbības partneriem, tādējādi organizējot izglītības kvalitātes monitoringa sistēmas ieviešanu. Uzraudzības un monitoringa pasākumi ietver arī regulāru izglītojamo, vecāku un pedagogu viedokļa izzināšanu; arī šie dati var tikt izmantoti sistēmas ieviešanas uzraudzībai.

Madonas novada pašvaldības Bērnu tiesību aizsardzības sadarbības grupa savās sanāksmēs vismaz divas reizes gadā darba kārtībā iekļauj jautājumus par sistēmas ieviešanas procesu, aktualitātēm un citiem problēmjautājumiem:

* + 1. Madonas novada pašvaldības Bērnu tiesību aizsardzības sadarbības grupa sagatavo ikgadēju pārskatu par sistēmas ieviešanu, kas tiek strukturēts atbilstoši izvirzītajiem mērķiem, plānotajām aktivitātēm, un, ja nepieciešams, tas kalpo kā pamats rīcības programmas aktualizācijai, ko ieteicams veikt katru gadu. Rīcības programmas aktualizēšana ietver informācijas apkopošanu par izpildītajiem uzdevumiem un/vai to izpildes statusu. Aktualizētajā rīcības programmas redakcijā ir jāiekļauj plānotās izmaiņas – jaunie pasākumi un izmaiņas plānotajās darbībās. Ikgadējo sistēmas ieviešanas un uzraudzības pārskatu un, ja attiecināms, aktualizētu rīcības programmu, Madonas novada pašvaldības Bērnu tiesību aizsardzības sadarbības grupa izstrādā pirms katra mācību gada sākuma (orientējoši augusta mēnesī) un prezentē to pašvaldības vadībai.
    2. Līdz katra gada maija mēneša beigām Madonas novada pašvaldības Bērnu tiesību aizsardzības sadarbības grupa iesniedz informāciju par iepriekšējā gadā PMP plāna ietvaros sasniegtajiem rezultātiem pašvaldības izpilddirektoram, kurš šos datus apkopo un publicē pašvaldības gada publiskā pārskata sadaļā “Izglītība”.
    3. Ņemot vērā rīcības programmas aktivitātes, uzdevumus un mērķus, Madonas novada pašvaldības Bērnu tiesību aizsardzības sadarbības grupa rīko ikgadēju sanāksmi decembra mēnesī, lai Madonas novada Centrālās administrācijas Finanšu nodaļai iesniegtu priekšlikumus par nākamā gada budžetu, paredzot tajā iekļaujamās PMP aktivitātes un pārrunājot investīciju iespējas.

Sistēmas aktualizēšanu un, ja attiecināms, papildināšanu ieteicams veikt ne vēlāk kā 2026. gadā, nemainot izvirzītos stratēģiskos mērķus, bet pārskatot plānoto darbību aktualitāti, kā arī veicot izvirzīto rezultatīvo rādītāju starpposma izvērtējumu.

PMP prevencijas sistēma ir papildināma atbilstoši ES, valsts un reģionāla mēroga aktualitātēm izglītības politikā, cita starpā, ņemot vērā informāciju par nākamajā plānošanas periodā pieejamajiem ES u.c. finanšu resursiem.